
Cîteva cuvinte despre Botoşani. 


«Botoșanii» înseamnă tirgul lui Botăș. Botăș e un nume 
care trebuie pus alături cu Bontăș, cu Motăș, cu Crasnăș, 
cu Hasnăş. Finala —ăș se adăugea la unele nume de 
oameni pentru a face nume nouă. Cele de mai sus vin 
de la Bontea, Motea, Crasnea, Hasnea saŭ de la formele, 
și mai vechi; Bontul, Motul, ete. Botăș vine deci de la 
Botea sai Botul. 

Botăş a fost strămoșul. De la el s'a început vița locui- 
torilor satului care sa prefăcut mai tirziu, destul de tirziu, 
întrun tîrg. El cu ai lui a întemeiat acel sat. Așezat 
întrun loc oarecare, departe și de apa cea mare a Si- 
retiului și de apa cea mare a Prutului, întrun Tinut care 
mavea altă bogăție decit a vitelor, ce găsiaii pășune 
înnaltă și grasă pe povirnișurile dealurilor de lut ce se 
întrolocă aici, — satul Botășanilor nu făcea să se prevadă 
prin nimic un viitor mare. Dar unul din drumurile cele 
mari de negoț ale Moldovei lui Bogdan întemeietorul, lui 
Alexandru-cel-Bun și lui Ștefan-cel-Mare îl atingea. 

Într'un timp cînd acest sat mare mavea nici-un fel de 
însemnătate, "Latarii din Crim, răpezindu-se asupra Mol- 
dovei, prin vadurile răii păzite ale Nistrului, îi prefăcură 
în cenușă bordeiele, căsuțele de lemn, acoperite cu șindilă 

și stuf. Vechea cronică a țerii scrie astfel: «În anul 6947 
[1439], Novembre în 28, au venit Tatarii și aŭ prădat 
pănă la Botoșani !. Numele «Botoșani». a venit firește din 
acel de la început, «Botăşanii». 


Satul se ridică întăiu prin așezarea vremelnică a Dom- 
nului în cuprinsul lui. Pe atunci stăpinitorii terii aveai 
obiceiul de a străbate, în primăvară și vară, toată ţara, 
fie pentru a-și îndeplini o datorie: împărțirea de dreptate 
și apărarea de dușmani saii de făcătorii de rele, fie pentru 
a-și face plăcerea cea mare a vinatului. Nu putem spune 
că Ștefan-cel-Mare a stat în Botoșani?. El e totuși acela, 
care a clădit, la 1496, chiar în preajma orașului de astăză, 
frumoasa biserică a Păpăuţilor, care a fost ridicată din 
ruină în timpurile noastre abia. Aceasta înseamnă că 
Păpăuţii aŭ avut vre-o legătură cu Ștefan, și aceasta nu 
poate fi alta decît alegerea satului ca loc de popas și de 
odihnă din partea vestitului viteaz. Dacă ne gîndim că 
la Hirlăui el avea o iubită, pe acea Marie, care i-a dat 
un fiii, Petru Rareș, vom înțelege rostul Păpăuţilor în 
mijlocul chiar al unui drum pe care Vodă nu-l va fi făcut 
tocmai rar: în adevăr, e cam tot atita drum de la Suceava 
la Păpăuţi cît este de la Păpăuţă la Hirlăii. Ceia ce era 
atunci un drum de ţară, este și astăzi unul. 

În 1496, Botoșanii trebuie să fi fost încă un sat, care 
se vedea de la Păpăuţi, dar nu se atingea cu acesta din 
urmă, strîns în jurul bisericii și clopotniței lui Ștefan, 
Peste cițiva ani însă, Ștefan năvălia în Pocuția și o lua 
pentru citva timp; graniţa de Nord a, perii era, oricum, 
mai bine statornicită decit pănă atuncea. Apoi, cu cîțiva 


I. Bogdan, Cronice inedite, p. 36. 
Cronicarul Ureche (p. 174) pune totuşi la Botoşani o luptă a lui 
Ştefan-cel-Mare cu Polonii, la 11 Mart 1500. 

ani în urmă, Moldova pierduse cetățile cele mari și vechi 
de la Dunăre și Marea-Neagră: Chilia și Cetatea-Albă. 
Aceasta aduse ridicarea peste puțină vreme a Renilor și 
Galaţilor, tot la Dunăre. Negoţul de odinioară nu era în- 
trerupt astfel. Botoșanii, așezați pe drumul Suceava-lași, 
se putură dezvolta în schimbul de mărfuri dintre Polonia 
și Turcia, adecă dintre Apus și Răsărit. 

La 1528, Petru Rareș, care abia-și începuse Domnia, 
scrie din «tirgul Botoșani»!. Nu trebuie să uităm că 
înnaintașii săi, Ștefăniță și Bogdan Orbul, stătuseră adesea 
la Hirlăi, pe care-l numiaŭ «tirgul Bahluiului». După ce 
învinse pe Sașii din Ardeal la Feldioara, în 1529, Petru 
e iarăși în Botoșani?. Acolo se întoarce și după asediul 
Brașovului, în iarna lui 1530. Și la 1531 îl găsim la Bo- 
toșani, în anul cînd se bătu cu Polonii la Obertyn? și chiar 
în anul morții, 1546. 

Se pare că el dărui noul tirg, întemeiat poate cu pri- 
vilegiu de la el, pentru a ţinea iarmaroace, bilciuri 4, 
Doamnei sale, Elena, fata lui loan Despotul sirbese. De 
acum înnainte orașul fu cărmuit, pe de o parte, ca toate 
celelalte, de un șoltuz și doisprezece pirgari, iar, pe de 
alta, de Vornicii Doamnei. 

Elena se crezu îndatorită a face biserică de piatră, acolo 
unde -nu fusese decit bisericuțe de lemn. Ea obișnuia și 
mai departe a sta aici. De aceia fiul ei [ie e cîrmuit și el 
din Botoșani ?. Supt al doilea fii, Ștefan, ea înnălță pe 
rind, pentru pomenirea eï și a soțului ei mort, bisericile 
Sf. Gheorghe întăiu și apoi a Ospeniei. Ele fură făcute 
întoemai după biserica lui Ștefan-cel-Mare din Păpăuţi, 


Iorga, Documentele Bistriţei, I, p. XVIT; inedite braşovene. 
Ibid., p. XXIII. 

Jbid., pp. XXVII, XXIX. 

Hasdeu, Archiva istorică, Il, pp. 172-4. 

Doc. Bistriţey, I, p. XLIII. 

cu un turnuleţ la mijloc și intrarea pe lature., Discuri de 
smalţ verde, galben, așezate în briuri, le împodobiau, 
Aveaii și o clopotniță de o parte, care sa dărimat apoi 
şi a fost înlocuită prin altele. Poate că numele satului 
Mănăstirea Doamnei lingă Botoșani amintește încă o clă- 
dire a Elenei. 

Cînd Elena fu ucisă, după moartea fiului eï celui mic, 
Alexandru Lăpușneanu, soţul Ruxandei, fiica Rareșoaei, 
stătu și el une ori la Botoșani!. lingă acest oraș, se 
dădu la 1561 lupta nenorocită în potriva lui Despot, care 
venise să iea Moldova de la Lăpușneanu °. 

Cu fuga din țară a lui Bogdan fiul Ruxandei în 1571, 
se mîntui însă prosperitatea veche a Botoșanilor, pe care 
o întemeiase Petru Rareș, născut în Hirlăi, și o îngrijise 
întregul lui neam, pănă ce se stinse. 

Botoșani avură deci după săteanul Botăș un al doilea 
părinte, pe Petru-Vodă. 


TE 


Petru Șchiopul, fiul unei fete a lui Rareş, pomenește 
odată despre decăderea Botoșanilor, puind-o în sama 
Evreilor de la hotarul polon, cari stricaii prin uneltirile 
lor iarmaroacele ţerii?. Nică el însă, nici urmașii săi pănă 
la Vasile Lupu nu se întimpină în Botoșani, pe unde 
trecu numai, în vremea lui Mihai Viteazul, fugarul Si- 
gismund Bâthory*. Radu Mihnea învie la începutul vea- 
cului al XVII-lea Hirlăul, dar lăsă în părăsirea cea veche 
Botoșanii. 

Vasile Lupu se găsește, în adevăr, de două ori la Bo- 


t Ibid., pp. L, LIT, 

2 Hurmuzaki, XI, p. 58. 

3 Arch. istorică, l. c. 

1 Iorga, Studii şi doc., IV, p. vI; Hurmuzaki, XII, pp. 1161-2. 

toşani |, dar aceasta mare nici-o însemnătate pentru oraș, 
care nu-i datorește nimic. La «Curtea domnească» din 
acest oraș stătea numai preotul bisericii domnești (Os- 
penia?) ?. Lungul războiu dintre Turci și Poloni, care 
pustii partea de sus a Moldovei, împiedecă multă vreme 
cîștigul negustorilor botoșăneni, cari erai Armeni și Ro- 
mîni. Totuși din această vreme de sărăcie e scrisoarea 
prin care cei doi Vornici ai Botoșanilor recomandă Sașilor 
din Bistriţa Ardealului, la 25 lanuar 1706, interesele unui 
Armean din orașul lor, anume «Avan Baronce»?. Alte 
nume de Armeni de aică, în veacul al XVIl-lea, se în- 
tilnesc în epitafele, tipărite mai departe, din cele două 
biserică de legea lor, noua Sf. Treime și biserica cea veche, 
Sf. Maria. Nu știu începuturile acestor frumoase și puter- 
nice clădiri de piatră, așa de bine îngrijite și pănă astăză,-— 
de și avem dovada că Sf. Maria era în ființă la 1669+. Unii 
din enoriașii lor îngropaţi supt acele lespezi, însemnate cu 
ciudate lespezi străine, sint din alte orașe ale Moldovei, ca 
Neamţul, și de sigur cei d'intăiu înnaintașă ai lor maŭ venit 
de-a dreptul din Galiţia, unde se oploșiseră pe la 1350, după 
primejduirea regatului asiatic al Armeniei-Mică; ei sait 
strămutat aici din orașe moldovene cu negoţul mai vechiii 
decit al Botoșanilor: Suceava, Siretiul, Romanul, de pildă ?. 
Alți Armeni din aceia ale căror epitafe le-am dat, sînt 
din Basarabia, iar destui din Constantinopol și din Asia 
vecină chiar, din cutare Tinut al Armeniei Mari, rătăciți 
după agonisita mai ușoară și mai mănoasă în Moldova 


1 Doc. Bistriţei, I, p. XOV; Studi? și doc, LV, p. OXCVI, nota 1. 

2 Studit şi doc., V, p. 221, no. 46; p. 224, no. 53. 

3 Doc. Bistriţei, II, p. 100. 

4 Studii şi doc., I-II, p. 480. 

5 Una din biserici posedă, cum îmi comunică d. prof. Iacobeanu, o 
Evanghelie, «foarte frumos scrisă» în Crimeia, în anul 803 al erei arme- 
neşti (1353). 

noastră umilită și scăzută, pe care ei o numesc «țerișoara 
Buhdan» (Bogdan), ca stăpinii lor, Turcii. 

Pe la 1530 colonia armenească era de sigur acum în- 
temeiată în Botoșani, căci acesta era tirg, și tîrg moldo- 
venesc pe acea vreme nu se putea fără Armeni. O bise- 
rică armenească de zid însă nu se clădi pănă ce Ro- 
mînii nu-și avură una. Deci numai după 1550, cultul ar- 
menesc a putut primi cele două clădiri de astăzi. Și ele 
imită biserica lui Ștefan-cel-Mare. Clopotnița însă li-a 
lipsit multă vreme, fiindcă ai noștri nu îngăduiaii ca un 
astfel de turn stăpinitor să se înnalțe și pentru ca să 
arăte locul unde «păginii» își aŭ «capiștea» lor. 


II. 


Veacul al XVIII-lea nu se vestia mai bun pentru Bo- 
toșani. Totuși orașul avu parte, la începutul lui, de o 
nouă îngrijire și împodobire domnească. Mihai Racoviţă, 
de loc însă din. Țara-de-jos, drese amindouă bisericile 
Doamnei Elena Rareș, și li făcu cîte o clopotniță nouă, 
alipită de zidirea din veacul al XVI-lea. Fiul săi Cons- 
tantin făcu la rîndul săii o reparație maï uşoară la Păpăuți 
și clădi acolo și case pentru locuință de călugări. Căci el 
prefăcu biserica lui Ștefan-cel-Mare într'o mănăstire, și o 
închină patriarchiei din Antiohia. De acum înnainte Greci 
stătură în fruntea că, acei egumeni «Elini de neam», cari 
zac la un loc în același mormint, supt o piatră pusă de 
un urmaş romîn al lorl. 

Războaiele dintre Ruși și Turci, pierderea Bucovinei, 
noul războiii între Turci, de o parte,iar, de alta, și Rușii 
și Austriacii, veniți acum din Bucovina, nu folosiră ora- 


1 V, şi Studii și doc., V, p. 653 şi urm. 

șului nostru mai mult decit vechiul război turco-polon 
de la sfîrșitul veacului al XVIII-lea. 

Călătorii ce aŭ străbătut pe acest timp Moldova, ni-aŭ 
lăsat în treacăt cîteva rînduri și despre vechii Botoșani 
fără vrei. 

În 1762, abatele Boscovich, un învățat italian, care că- 
lătoria împreună cu fostul ambasador engles la Constan- 
tinopol, găsi la Botoșani 400 de case (ceia ce pare cam 
puţin) și cincă biserică (adecă: Păpăuţii, Ospenia, Sf. Gheor- 
ghe, Sf. Spiridon și biserica armenească). El înseamnă 
«un mare număr de prăvălii», și în ele, ca și în case, 
grinzi și mobile de vechii stejar lustruit, care-i plăcură. 
În acest tîrg, urmează călătorul, se vede, ici și colo, și cite 
un geam la ferestre. Și gazda din Botoșani, casa unde 
fu primit adecă, se arăta mai bună decît în alte popasuri!. 

În 1768, baronul de Tott, agent frances pe lingă Ha- 
nul Tatarilor, se abate pe la Botoșani, care-i fusese des- 
cris ca «unul din orașele cele mai însemnate ale Moldovei, 
ca un pămînt al făgăduinții, unde se puteai lua de ale 
mincării pentru tot drumul ce mai răminea de făcut». El 
găsi însă numai frica de Turci și pustiul. Întrâ în casa 
unui boier, care se întoarse în trăsură cu șese cai pentru 
a-l primi cu toată cinstea. Era pe atunci vreme de iarnă, 
războiii cu Rușii, rătăciri de Tatari hămesiți și de Spahii 
desfăcuți din oastea Pașei ce păzia la lași. «Mănăstirea», 
mănăstirea lui Constantin Racoviţă, Păpăuţii, nu mai pu- 
tea să încapă oamenii ce se adăpostiseră, cu averile lor, 
între ziduri. I se spuse drumețului că foți locuitorii, 
«7-3.000», și-ar fi căutat acolo scăparea. El auzi chiar «țipe- 
tele femeilor și copiilor, harhatul unei mulțimi îngrămădite». 
Trei ieniceri păziau pe toți îngroziții aceștia; boierii din 
partea locului dezbăteai asupra primejdiei ; cei de afară 


1 Reproducere în Uricarul, XXIV, pp. 309-10. 

naveaii pâine, și o cereau cu strigăte deznădăjduite. De 
Tott, un Ungur foarte îndrăzneţ, voi să vorbească «gre- 
cește» acestor nenorociți, ca să-i îndemne a se întoarce 
acasă la ei, dar strînsoarea și zgomotul ajunseră așa de 
amenințătoare, încît fu bun bucuros să poată ieși pe poartă, 
aruncînd asprii de argint cu pumnul ca săi se facă loc 1. 

În 1805, iată acum doctorul engles Neale, care ajunge 
la Botoșani. Strada mare e «citeva prăvălii așezate după 
moda turcească», Negustorul, îmbrăcat grecește, stă pe 
margenea, pe prichiciul ferestrei, cu picioarele supt dinsul, 
și trage din ciubuc. Acum sînt; Evrei destui: Neale găz- 
duiește chiar într'o circiumă evreiască. Era nuntă tocmai 
în sara aceia, «și strigătele sau, mai bine să zicem, urle- 
tele sălbatece ale invitaţilor ne făcură să nu putem închide 
ochii pănă'n ziuă, cînd căruțașii noștri» — tot Evreï — «ve- 
niră să ni spuie că e vreme de plecare»?. 

Astfel apucară Botoșanii începutul veacului al XIX-lea. 


IV, 


În acesta ei trebuiaii să aibă o scurtă, dar foarte în- 
semnată înflorire. Ceia ce i-o aduse fu, de alminterea, ne- 
norocirea Moldovei întregi, pierderile ei de pămînturi, 
care schimbară în părțile de Miazănoapte și Răsărit — 
deci toemai unde stăteaŭ Botoșanii — și vechile drumuri 
şi vechile centre de negoț. 

Cind Suceava ajunse în minile Austriei, după ce, de 
mai bine de jumătate de veac, Hotinul era o cetate tur- 
cească, Botoșanii trebairă să cîştige. Satul Burdujeni se 


1 V., pentru acele citeva ceasuri de petrecere în Botoșani, de Tott, 
Mémoires sur les Turcs et les Tartares, ed. Maestricht, II, p. 124 şi urm. 

2 Voyage en Allemagne, en Pologne, en Moldavie et en Turquie, trad. de Ch.- 
Auguste Def., II, Paris, 1818; pp. 12-3. 

făcu în cîțiva ani un tirgușor prin năvălirea lingă noul 
hotar bucovinean a Evreilor contrabandiști. Aceiași Evrei, 
şi pentru negoț cinstit și pentru contrabandă, copleșiră, 
foarte răpede Botoșani. 

La 1812, Basarabia era pierdută la rindul eï. Prutul 
ajunsese hotarul răsăritean al țeriă. lașii eraŭ prea aproape 
de această apă pentru a fi și de acum înnainte locul spre 
care se revarsă mărfurile. Situaţia Botoșanilor însă era 
mult mai bună. Evreii botoșeneni, uniți prin legături de 
înrudire și prin legături de afaceri cu cei din Bucovina 
și din Basarabia, ajunseră în acest oraș un ferment de 
viață economică. 

Eï eraii să iea în stăpinire moștenirea Armenilor, în 
decadență acum. Deocamdată însă se putu crede că Ro- 
minii vor păstra orașul lor, a cărui poporaţie se ridică 
răpede pănă la 12.000 de oamenil. Biserici se fac și se 
dreg pretutindeni, de la 1816 înnainte, toate îndreptindu-se 
acum după modelul dat de Mihai Racoviţă în reparațiile 
lui. Bresle, ca blănarii, particulari din negustorime, epi- 
tropi și preoți, cîte un boier, precum aŭ fost Mavromati 
și Costachi Roset, care întemei€ și o școală de psaltichie, 
ridică în cîțiva ani de zile foarte înnalte clopotnițe și 
mindre, înnalte, luminoase zidiri de piatră, cum se pot 
vedea, în acest număr și în aceste proporții, numai în 
puţine orașe ale Moldovei. Și Armenii, cari fuseseră opriți 
întăiiu, căpătară, în 1816, de la Domnie voia de a-și face 
«o clopotniță de peatră foarte mare», ba încă și cu cea- 
sornic. Botoșanii monumentali de astăzi s'aii alcătuit atunci, 
între 1812 și 1834, între pierderea Basarabiei și Regula- 
mentul Organic. 

Această lege constitutivă dădu tuturor orașelor aceiași 
situație. Pănă la Regulament însă, Botoșanii avuseră drep- 


1 Studii şi doc., V, p. 269, no. 168. 


www.dacoromanica.ro 


14 PREFAŢĂ 


turi de care nu se bucura nici-un alt oraș. Încă de la 
1820, eï căpătaseră un efor și o Casă obștească (un fel 
de Consiliu Comunal), de șese epitropi, doi boieri, doi 
negustori moldoveni saŭ greci și doi «fruntași» ai orașului. 
Mai tîrzia epitropii fură aleşi, cite doi, de negustorii or- 
todoxi, de Armeni și de Evrei, fără a mai pomeni doi 
represintanți ai boierilor. Se făcură atunci planuri mari 
de edilitate: pavare de strade, deschiderea unei pieţe, 
impodobirea ei cu un havuz, facerea unui spital, — pla- 
nuri care se îndepliniră mai tărziu numai, și pe încetul 1. 


* 
x x 


Construirea de linii ferate, aducerea de-a dreptul a mărfu- 
rilor din străinătate, dădură lovitura cea maï grea acestui noŭ 
Botoșani, din ce în ce mai mult evreiesc. Drumul cel mare 
spre Apus trecu din lași prin Pașcani spre Cernăuţul þu- 
covinean și Lembergul Galiției. Mai tărziii o a doua 
linie — fără viitor de altfel — urmă valea Prutului, legînd 
Dorohoiul de lași, fără să atingă Botoșanii. Aceștia se 
găsiră la capătul unei linii secundare, care nu ducea 
măcar pănă la Hirlău şi Tirgu-Frumos. 

O altă causă a decăderii fu distrugerea prin convenții 
comerciale, nechibzuite poate, oricum nenorocite, a ma- 
relui negoţ; cu vitele, bogăţia de căpetenie a Moldovei- 
de-sus. Cu agricultura de astăzi, făcută neconștiincios și 
sălbatec de arendași evrei, nu se poate hrăni un oraș de 
30.000 de suflete. Această poporație, pe două treimi 
evreiască, se înfundă deci tot mai adînc în sărăcie și de- 
generare. 


Autorul acestor rînduri ar fi dorit totuși să încheie cu 
cuvinte de speranță aceste pagini consacrate orașului săii 
de naștere. N. lonRGa. 


1 Ibid., V p. 262 şi urm., 669 şi urm. 

I. BISERICA (OSPENIA. 


1. În păretele de către stradă, de-asupra vechii uşi de intrare, acum 
astupată : 

MI 3poaemeMn wya H NOCI'LAIMEMIEAMb CHA H CABPRINEHIEMR CTTO 
AXA CE A3bI pana BAARBI moero ra mwy ya Gata Mecnorwena, 
rekaa Herpa ocgoaa, Ahiuui wanna Aecnora upk, Barogoan 
BAATHME CEOHMh IpPONZEOAEHEME H AWBEPHME NpOMHCAWAE Ch3AA 
XpaMb Chh Bbh HMA OVYCNENYE NPUCTHIA BAAYYH NAIEH BUH H 
npcnoge'ku Mipin. Iwn (sic!) chephiun ca R ATW #33, arr. £i. 


Adecă: 

«Cu vrerea Tatăluï şi cu ajutorul Fiului şi cu săvîrşirea Sfin- 
tului Duh, iată eŭ roaba stăpînului miei, Domnului Isus Hris- 
tos, Elena fată de Despot, Doamna lui Petru Voevod, fata lui 
Ioan Despot Împăratul, am binevoit, cu buna mea aplecare şi cu 
bunul miei gînd, a zidi acest hram în numele Adormirii Precistei 
stăpînei noastre de Dumnezeii Născătoare şi pururea Fecioarei 
Maria. Şi s'a săvirşit în anul 7060 [1552], August 15.» 


Inscripţia sa tipărit, cu greşeli, în An. Ac. Rom., VIII, p. 134. Lămu- 
riri asupra clădirii Ospeniei de către Elena lui Petru Rareș, după moar- 
tea acestuia, și asupra mîntuirii bisericii numai cu cîteva zile înnaintea 
uciderii lui Ştefan-Vodă, cel din urmă din fiii Doamnei, le-am dat în 
Studii și doc., V, p. 651. 


2. Innăuntrul turnului de la intrare: 


Acastă clopotniță din temelie sai făcut din noi, cum 
și acoperemîntul, cu her, și tot meremetul, cu cheltuială 
a sfintei beserici și cu agiutoriul pravoslavnicilor creștină 

prin silinţa epitropilor și a preoților slujitori a sfijntei 
biserică la an[ull 1819, Avgust 15. 
Tipărit tot acolo, p. 135. a 


3. Tot acolo: 

Atastă sf[ăjută biserica ce să prăznuește hramul Ospe- 
nici este făcută de D[oajmna Ileana soțiia lui Petru Voe- 
vod, fiica lui loan Despot Voevod, la let 7060 [1552], 
Avgust 15, și esti înnoită de loan Mihai Racoviţă Voe- 
vod, leat 7233 [1724-5]. 

Ibid. — V. Stud. și doc., V, loc. cit, pentru legăturile Botoşanilor 
cu familia lui Mihai Racoviţă. 


4. În biserică, pe o piatră de mormînt, epitaful lui Hagi Costandin 
Gheorghiu, născut în Surmina Trapezuntului, la 12 Iunie 1799, şi 
mort la 24 Decembre 1852, în Botoşani, după ce petrecuse 38 de ani 
în acest oraș. 


5. Pe o cruce de lemn se arată că a fost dăruită de ierodiaconul Ar- 
cadie, la 1775. 


6. Pe o evanghelie îmbrăcată cu argint: 
To5 epod vaod tje Kow/joews ths Yreparias èv Hotosaviy àvaxayvto- 


Oén (sic) 1794. 


Adecă: 


«A sfintei biserici a Adormirii Prea-Sfintei, în Botoşani, 1794.» 


7. Inscripţie din 1835 pe o cruce. 


II. BISERICA SF. GHEORGHE. 


1. De-asupra ușii de intrare: 

Gaena Accnorogna raxga Herpa Îoegoa, noonnar cn3Aa Chh 
Xpam Bu nah crro Beankomunuia Lewpria ge Rorxwancy 
par, Bh Anu roni Îw Gredan oegoaa, H căprui c E ATO 
23M0, MCA WY'TOBpia. 

Adecă: 


«Elena, fiică de Despot, Doamna răposatului Petru Voevod, a 
zidit acest hram întru numele Sfintului marelui mucenic Gheorghe 
în tîrgul Botoşanilor, în zilele Domnului lo Ştefan Voevod; şi 
s'a săvîrşit în anul 7049 [1541], luna lui Octombre.» 


ci «7059». Anul e început însă de la 1-iù lanuar, nu de la l-iu Sep- 
tembre, căci Ştefan Rareş şi-a început Domnia în Mai 7557. Cf. Studit 
şi doc., V, p. 651. 


2. Pe turnul, mai noi şi aice, al clopotniţei: 


Acastă clopotniță sai făcut cu cheltuială a bisericii și 
cu ajutoru creștinilor prin silință Sfi[nţii Sale părintelui 
iconom [Ilie și a epitropilor; 1819, Iuli 30. 


Economul Ilie e cunoscut prin actele ce am tipărit în Stud. și doc., 
V. Vezi de ex. pp. 276—7. Prin anii aceștia 1817-9, epitropia nouă « 
târgului a dres pretutindeni clopotnițele din vremea lui Mihai Racoviţă 
și a făcut altele unde lipsiai. 


3. Mai jos: 


Acastă clopotniţa, adăugire la zădire bisărici, precum 
și acoperămăntul, sai făcut cu cheltuiala bisărici în vreme 
epitropilor Dimitri Crăste, pre[n] ostinelile întrebuințate di 
sărguitoriul acestui sf. lăcaș, Sfinție Sa iconomu Alec- 
sandru Urzică, la anul 1864, Avgust 16. 


4. Pomelnicul dă pe: «Ioan Mihai Racoviţă Voevod, Anna Domna și 
fii lori: Costantin Voevod, loanii Voevod, Stefan Voevod, Mihai Voe- 
vod [= Mihăiţă, Dragoman-Mare al Porții la 1769], Anastasie Doamna, 
Ruxanda Domna, Catrina Domna, Ruxanda şi tot neamul]; let 7234 
[1726], M[a]r[tie] 16». 


Deci şi la Sf. Gheorghe turnul clopotelor a fost înnălțat de Mihai 
Racoviţă, a cărui familie se pomeneşte aici: Doamnele de la sfîrșit sînt 
fetele lui Mihai Racoviţă. Dar Genealogia Cantacuzinilor, p. 43, numără 
numai două (Anastasia din pomelnic ar fi acea care a luat pe Scarlat- 
Vodă Ghica; v. București, cap. Sf. Spiridon Noi). 


Lisi 

III. BISERICA SF. NICOLAE DIN PĂPĂUȚI. 


1. Inscripţia lui Ștefan-cel-Mare am dat-o mai sus, pu No Il. 

2. Pe un mormînt, în stînga: 

Supt ačastă pieatră odihnesc oasăle adormiților robilor 
lui D[umnezău pravoslavnicilor arhierei fosti egumeni aces- 
tii monastiri numită Popouţ, Elini de nem, născuţ în țara 
grecască: Silvestru, Serafim, Aftanasie, Anthim, Parthenie, 
Inochentie Irinupoleos, Moldovan, născut în capitalie Eşi: 
aŭ igumenit de la 1815, luna Ghenarie, pănă la 1840, 
Ghenarie 10, și det sat săvărșit. Chesarie monah, Ghe- 
rasim eromonah, Ghenadie monah. Tot cetitoriu să bini- 
voiască a zice: D|ujmnezăi să-i erte. 


3. Pe o icoană îmbrăcată cu argint suflat cu aur: 
“H yévvnots rob Xptorob (— Nașterea lui Hristos). 
loan ierei ot Danc|u]. Maria Vărnav. 


4. Pe alta: 


Inochentie ieromonah; 1804. 


5. Pe jeţul archieresc: 


Priimeşte, o H|ristoajse Înpărate, ale tale dintru ale 
tale de la credintos robul tăi Inochentie Irinupoleos, 
proestos m[ănăstirii] s[făntului] ier[arjh Nicolae; 1820, 
Avgust 10. 

6. Pe icoana Sf. Nicolae: 


ëtovs apê [— anul 1767]. 


7. Pe icoana Maicel Domnului, în altar: 


Xeip “Tepoðéov fepopováyov, pyp" [— mîna lui leroteiii iero- 
monah; 1752]. 

8. Tot acolo, grafite din veacul al XVII-lea: 

Onofrei Vrintanul : vlt. 7114 [1606], Av. 20. 

Nistor diiacon čto b[il] ot Ștubeiani [care a fost din 
Ștubeiani]. 


IV. BISERICA SF. SPIRIDON. 
1. Pe clopotniţă: 
Actastă clopotniță saii făcut cu agutoriul poporănilor și 
a altor ctitori, însă prin silința epitropului Gheorghi Paii 
și erei Iftimi Sachel[arie]: s'aii lucrat de calfa Dimitrie Mi- 
tilinei [în anul 1817 ...]vri 14. 


Partea ce lipsește, e acoperită de tinicheaua acoperişului. 


2. Tot acolo: 

La anul 1860, luna Avgust 15 zăle, de cătră robii lui 
Dumnezei Elenco Paiul, ce am dat 100 galbeni, și ei 
Theodor loan, 100 galbi[ni], di sai rădicat; clopotnița Sf. 
ierarh Spli]ridon, și sai prigătit ca să fie.... 


3. Pe ușa de fier de la intrare: 


H[alei Sm.; 1808, Mai. 


4. Pe un mormînt: 


Supt acastă piiatră este înmormîntat trupul săvirșitului 
din viiați robul lui Dumnezeii Hristea loan; vieţui aice 
în orașul Botoșani păn la anul 1845, luna Ghenar în 8 
zi[le] : Dumnezeŭ să-l odihnească întru Înpărăţie cerească. 


5. Pe un antologhiu din 1840: 


Din ale mele cărţ, Ioan iconom, protoierei din turcu (sic) 
Botoșani, atit pentru pomenirea mè, și a părintelui ar- 
himandritu Visarion, l-am dat acest tom lui loan fiiu 
iconomului Theodor de la biserica Ospeniei din Botoșani, 
ce mi-i și fii din botezi numitul loan, la 1845, Mart 10. 

V. BISERICA VOVIDENIA. 


1. De-asupra uşii de intrare: 

Grigorie Varlaam, drept ficor Marelui-Stoinic [și Spat?] 
ari Manoli Varlam, ci aŭ fost fior lu Manole Varlaam, 
ci di în vechimi aŭ tăcut în acest ţinterim... (?) aică bise- 
rică de lemn cu hramul tot Întrarea în beserică, și, fiind 
învechită, după trecerea de atăţia ani, a început a zidi 
din timilije] cu toată chețl]tuiala dumisale baronul Ioan 
Cărstea și cu a clironomilor parintelui lor... tru frațălor mei 
Marelui-Spatar Gheorghi, Sma[ran]da, Manole Cămena[r], 
Costantin, Anastasiiu, Grigori, Elena, loan și sora noastră 
Profira, so|ţ] Marelui-Agă Gr[i]gorie Cananăŭ. Deč, înce- 
păndu-se a să zidi din timelife] acist sfă[n]t și dum[nJezeese 
lăcaș, u[n]de să pră[z]nuești Întrarea în bisărică a prè- 
[s]finti de D[ujmneze[ii] Născătoarea, spre pom[enlirea fe- 
riciților întru pomenirea raposați pări[n]ților și strămoșilor 
noștri, căt și a fiilor și urmașilor și a tot neamului nostru, 
precum și a fraților poporăni i orășăni, lăcuitori în acest 
oraș al Botșănilor,—de atasta rugăm pe toți creștini (?) care 
vor citi și vor întra în biserica acasta, să roagi pe atot pu- 
ternicul Dumnezeii pentru măntuirea pominiților, și să erte 
pre toți, și pe mai marele nostru frate, răposat Marele-Spa- 
tlar] Vasile Varlaam. Sai zidit acasta bisărică în Domniia 
pre-înnalțatului Domn Mihai Grigori Sturza Voevodi, în 
anul întăi a Domnii Sale, di la Zidirea Lumi 7342, iar de 
la H|risto]s 1834, luni. Grigori Varlaam titor și ostenitor, 
cu sărguința a să aduci întru pliniri desăvărșiri, spre po- 
menirea mè în veaci, 

Greutatea cetirii acestei inscripţii vine mai ales de acolo că meşterul 
care a săpat-o pare să nu fi ştiut limba: el a uitat cele mai multe 


litere ce eraă aruncate pe sus în izvod şi a făcut legături şi forme im- 
posibile. Pe lîngă aceasta, ea e astăzi încleiată cu prilejul reparațiilor. 

VI. BISERICA SF. DUMITRU. 


1. La uşa intrării în biserică: 

Adasta sfăntă bisărică san început a să zădi la anul 
1833, Iunie 30, întru cinste șă prăznuire sf. mare mucenic 
Dimitrie și a doile hramul Sf. Apostoli Petru șă Pavel, 
prin cel mai însămnat aiutoru a d. Comisului loan Mavro- 
mati şi a altor pravoslavnici șă prin osărdie șă osteneala 
d. Medelnicerului Grigori Racliș, spre a dumilorsale vetnică 
pomenire. 


2, Pe un mormiînt: 

Supt atastă piiatră odihnești trupul robului lu D[u]mne- 
zeii Comisul loan Mavromat, fostu ctitor și întăiii înce- 
pătoriu al acestui sf[ă]nt lăcaș; care spre nedejdea învierii 
Sai săvirșit la anul de la Mintuirea Lumii 1534, Mart 16. 

Tot supt atastă piiatră și alăturea odihnești și roaba 
lu D|ujmnezeii Mariia Bașoti, soție alăturatului Comis, 
carea spre nedejdea învierii sau săvirșit la anul de la 
Miîntuirea Lumii 1837, în 14 zil[e] a lui Ghenar, în orașul 
Botoșani. 

3. Pe altul: 

Supt atastă peatră odehnești robu lui Dumnezeii Săr- 
daru Alecsandru Belcic, ce sai săvărșit din viață la let 
1847, Fevr. 26, în vărstă de 72 ani. 


Asupra familiei Racliș se pot găsi știri în actele botoşănene din vol. 
V al Studiilor şi documentelor; d. p., la p. 275. Ea a jucat un rol în 
alegerea şi alcătuirea celor dintăiu epitropii ale orașului. 


VII. BISERICA TREI-IERARHI. 


1, De-asupra uşii de intrare: 


Acastă sfintă beseri[că] din noŭ saii făcut de Constantin 
Gheorghiu cu puterea lui Dumnezeii și agiutoriul creștinilor 

la let 1789, Mai 6, și la 1833, April, din noŭ sau zidit 
clopotnița i înnălțarea zidului besericii, prin osărdiea epi- 
tropilor Hariton Gheorghiu i Vasăli loanu, cu agiutoriul 
hristienilor, și săvărșătă de mai în urmă epitropi Neculai 
Apostolu Placa i iconomul Gheorghi Buzneanul; 1837, 
Săpt[em|v[rie] 20 zile : hramul esti Sfinţi Trei Ierarhi. 


VIII. BISERICA DUMINECA-MARE. 


1. Pe uşa de fier de la intrare: 


ISE VAS la OF 


2. Pomelnicul începe cu Mitropolitul Veniamin. 


IX. SF. ILIE. 


1. Pe clopotniţă: 

Ačastă clopotniță sau făcut prin silința epitropilor Ohi- 
riac staroste, Ștefan Patatu, Gheorghi Paiii, erei Costandin, 
cu cheltuiala dumilor sali i a toată brasla blanarilor și 
altor frat ctitor[i], cari aŭ făcut agutor; 1809, Iuli 20. 


2. Inscripţii din 1809 și 1812, pe icoane. 


X. SF. NICOLAE. 


1. Pe uşa de intrare : 


Ačastă sfăntă biserica, ce să prăznuește hramul sfăntului 
ierarhi Nicolae, întăi fiind de lemnu, făcut[ă] de unul 
Sandu Borcilă i Dimitraș, și acmu s aŭ prifăcut cu ağu- 
toru lui D|ujmnezei, prin mila pravoslavnicilor creștin[i], 
de piiatră, în vreme stăpăniri marelui Înpărat Alexandru 
Pavlovič, a tot[i] Rosii, la ani de la Hs. 1808, Mai 11. 
Dimitri [Hr]iste. 

2. Pe o piatră de mormînt: 


1839, Octomvri. Înaintea aceșştii pietri odihnesc robii lui 
D|ulmnezei Grigorie Borcea și sora d. Parascheva și fieï 
d., Gheorghie Borcea, Grigorie, Elena, Anastasie, Anna, 
Marie, cari spre științi sai pus în zid atastă peatră, și 
de-asupra ei icoana Maicii D[o]|mnului cu răstignirea, spre 
vecnica pomenirea celor di veac adormiţ a tot neamul lor. 


3. Pe alta, în faţă, pomenirea familiei lui Vasilie Cerbu; 1857, 16 
Novembre. 


4. Pe o cruce de argint: 


losafa, 1779. Acasta cruce este a iconomului Ilie ot 
Sft. Necolaï; 1821. 


5. Pe păretele bisericii la altar, scrijălat : 

1808. loan erei, Ecaterena, Vasilie preot: sau făcut 
atastă biserică prin] ostenelă, cu milosteni[i]; Mai 30. 
Cruce cu: «Is. Hs. nică». 

6. Pe clopotniță (cît se poate ceti de jos): 

Acastă clopotniță a bisericii Sf[ăjnt[ului] Nicolai sai 
făcut prin agutor|ul| și miluire pravoslavnicilor hristieani 
și prin silința slujitorilor sf[ijn|tei] biserici, dum[neaJlor... 
în zidirea... din noi... și... 1822 (9). 


XI. BISERICA ROSET. 
1. De-asupra uşii de intrare: 


Vezi dum|nealta, o cetitoriule, că aasta sfăntă și 
d|ujmnezeească beserecă ce să numește și să prăznueaşte 
hramul Întămpinării D[ojmnului Hristo]s și al Sfinţilor 
Împărați Costantin și Elenna, este din temelie lucrată prin 
osărdie și cheltueala d|umilsale Spatarul] Costachi Roset 
i soţiea d|umijsale Mariea născută Gheuca, ca să le fie 
spre vetnica pomenire ; let 1826, Iulii 15. 

2. Pe mormîntul, lingă biserică, supt un monument, al fetei lui Roset, 
— inscripție romănească, grecească, franţuzească și nemţească. Dau, 
pentru curiositatea ei, pe cea din urmă: 

Marie, fille du Vornic Rossety de Botochany, décédée 
le 15 juin 1846. | Marie Rossety, tendre comme une rose, 

| De sa vie comtait douze sereins printemps. | Son ame 
est dans les cieux, son corps ici repose. | Au milieu des 
soupirs, des pleurs de ses parents. 


3. Pe nişte căsuțe lîngă biserică: 

Adastă școală sai făcut în ograda s. bisărică cu hramul 
Stratenie de Marele-Vornicu Costachi Rosăt, spre învăţă- 
tura di psaltichie, grecești și moldovenești, a copiilor să- 
raci; ci sai început la anul 1831, Septevri 1, spre în- 
vățătura lor, în veci. 


XII. BISERICILE ARMENEȘTI |. 


1. De-asupra uşii de intrare pentru femei: 

* Şa clădit acest pridvor pe vremea lui Hagi-Oxendi, cu 
cheltuiala poporenilor din Botoșani, la leatul armenesc 
1232 [1782]. 


2. De-asupra uşii de intrare pentru bărbați: 

* Biserica Sf. Marii, care fusese clădită cu vre-o 300 de 
ani în urmă, acum, cu atotputernicia iui Dumnezeii, s'a 
înnoit, lăsîndu-se [totuşi] zidurile cele vechi [şi adăugin- 
du-se] cu turn și clopotniță, cu cheltuiala poporenilor 
din Botoșani, cu sirguința cea mare a dumisale Ștefan 
Goilav, la 1826, Iunie 21. 


1 Am avut înnaintea mea buna traducere pe care a binevoit să mi-o 
dea d. lacobeanu, profesor de limba francesă la liceul din Botoșani. — 
O steluţă arată care sînt inscripţiile de la biserica Sf. Marii. Celelalte se 
găsesc pe păreţii şi în cimitirul bisericii Sf. Treimi. 

3. Pe păretele d'innăuntru, spre miazăzi: 

Această biserică sa clădit din temelie în orașul Boto- 
șani întru numele Sf. Treimi, cu cheltuiala lui Hagi Anton, 
fiul lui Oxenti Leon, pe vremea marelui-patriareh chir Luca, 
catolicosul tuturor Armenilor, cu osteneala și stăruința 
preotului Melcon Treșu Buzatov din Roman, ca să fie 
această biserică pomenire pentru șepte rînduri de oameni 
din neamul său; 1795, Septemvrie 1. 


4. De-asupra ușii de intrare pentru femei: 

1832, Maiii în 16. 5’a înnoit această biserică a Sf. Treimi 
prin sîrguincioasa osteneală a dumisale Ștefan David Goilav, 
cu ajutorul poporenilor armeni din acest oraș, întru po- 
menirea viilor și a morţilor, și iarăși cu ajutorul plin de 
de sirguință al dumisale Andrieș Focșeneanu și al dumi- 
sale Andronic Zadigheanu ; Botoşani. 


5. Pe uşa clopotniţii, leatul: 1816. 
6. Inscripția clopotelor, așezata prea sus, nu s'a putut ceti. 


În cimitire, pe morminte : 


* 7. David. Mormintul lui David Goilav, fiul lui Luca Goilav, 
om virtuos și iubitor de bine. A trecut către Domnul 
cind avea 60 de ani, în luna lui Aprilie. — Maria. Mor- 
mintul acesta e al Mariei, soția lui David Goilav. Era 
fiica lui Ștefan, fii al preotului Zadig: a răposat la 16 
Dechemvrie. — El are trei feciori: numele celui d'intăii, 
Luca, al celui de al doilea, Ștefan, prin a căruia stăruință 
sa dres biserica Sfintei Marii, și numele celui de al treilea, 
Cristea; 1826, lunie 21, Botoșani. 


Pentra Goilavi, v. documentele d-lui Grigore Goilav, în Studii și 
documente, VI. Cu privire la David, sînt acolo destul de multe. 


* 8. Acesta e mormîntul odihnei preotului Iacov Șahanian, 
din Rusciuc, care a trecut către Domnul la anul 1798, 

Ianuarie 8. — Supt această piatră doarme Khudret, preo- 
teasa preotului Iacov Șahanian ; 1797, Dechemvrie în 16. 


* 9. Sahag Șahanian. — Odihna trupului scump al cin- 
stitului Șahanian, care şi-a închinat toată viața întru 
fala neamului. Ci voi cari întimplător treceţi pe lingă 
mormîntul acesta, să ziceți: Dumnezeii să-l ierte; 1837, 
Martie 2. — Asemenea cu el, și soția sa, Hripsima, care 
viața întreagă și-a petrecut-o cu cuviință și în liniște și, 
împlinindu-i-se veacul, și-a căpătat în moarte odihna. 


* 10. Acesta este mormîntul lui Hariton Aghababian, venit 
din părțile Răsăritului, fiul luă loan; care sa săvirșit din 
viață la anul 1247 [1797], Ianuarie 23, în orașul Botoșani. 


* 11. Această cruce [$a pus] de către Hutlubei Lebădă, 
pentru sufletul frăține-său Hariton, la [anul] 1712, Av- 
gust 20.1. 


* 12. Dumnealui Boghos lacubenţ. O deșartă slava acestei 
vieți, care ca o umbră piere dinnaintea ochilor! [Iată] 
Boghos Aga, slava țerii sale, cel mai vestit din neamul 
lacubenţilor, cunoscut la toate popoarele; care în vristă 
de 44 de ani, în ziua de Paști, a plecat către viața veș- 
nică. Deși moartea i-a pus stăpinire pe trup, ci numele 
lui cel bun a rămas fără de moarte; 1828, Martie 25. 


* 13. În mormîntul acesta este acoperit cumintele, alesul 
și vrednicul de cinste Nicolae, din vița Trancu, care prin 
bunătatea-i era fala neamului săii ; ci a plecat de aici fără 
[să lase] moștenitori pe pămînt ; 1804, Fevruarie 20. Lîngă 
dînsul zace soția lui cea bună, Hagica Varteni, cu scump 
nume, care, avind dragoste și milă pentru săraci, a trecut 
la doritul ei [lăcaș]; 1837, Avgust 17. Ci amindoi aceștia 


1 Pentru «Lebădă Armanul», v. Studii și doc., VII, p. 131, no. 43. 

se roagă către voi să spuneți un Tatăl Nostru pentru 
iertarea [sufletelor] lor. 


*14. Sahag. Maria. — În acest strîmt şi îngust mormînt 
doarme un om de frunte, Sahag Bolfosul, vestit negustor, 
de neam bun și făcător de bine și totdeauna săracilor 
ajutător. Catapiteazma acestei biserici el a înnoit-o toată, 
frumos. Domnul să-i răsplătească sufletul, în altarul Ce- 
rului. La vrista de 79 de ani, i-a venit sfîrșitul vieţii. În 
anul de la Mîntuire 1830, Iulie în 15. — Lîngă mor- 
mîntul lui este înmormîntată soția-i Maria, femeie vrednică, 
lăudată, cununa bărbatului ei și care și-a crescut bine 
copiii și a îngrijit de fetele ei și i-a povăţuit bine pe toți. 
La 16 ani sa cununat cu Sahag Bolfosul, [iar] la— ani 
1 s'a întîmplat sfîrșitul vieții. Anul de la Mintuire 1841, 
Septemvrie 8. 


* 15. Mormîntul Khatunei, 'Lrecătorule, [iată] Khatuna, 
suflet bun, soția lui Moise din Erzerum, fata lui Măgîrdum 
din părțile Răsăritului, și care a trecut din această viață 
în cea de veci la anul de la Mintuire 1799, Dechemvrie 
10, în Botoșani. 


* 16. Acest mormînt e al drept-credinciosului Cristea 
Bolfosul, feciorul dumisale loan, negustor împărătesc 1, în- 
țelept și blind, de neam bun, pururea-milostiv săracilor ; 
care a trecut din această viață la anul de la Mintuire 1802, 
Maiu în 25. El roagă pe trecători să spuie un Tatăl 
Nostru pentru el. 


* 17. Venit-am de la Tatăl și am intrat în lume ; iarăși 
las lumea și merg către Tatăl. Aici este trupul unui sfințit 
slujbaș ce aŭ fost al Domnului Isus, preotul Avedis, ce 
i Sai zis Barhudar, născut în orașul Smilului (Ismail). A 


1 «Negustor împărătesc» e negustor în slujba Sultanului, gealep. 

trăit viață curată şi desăvîrșită, și a venit apoi la Botoșani, 
unde i s'a întimplat sfîrșitul vieții, trecînd de aici la viața 
de veci; anul 1814, Fevruarie 14. 


* 18. Acesta este mormîntul de odihnă al lui Hagi Lusig 
Maximovici, care a trecut din această lume. Ci el cere 
de la voi cei ce treceţi pe lîngă acest mormiînt [să spu- 
neți] : « Dumnezeu să-l ierte» ; anul de la Mintuire 1812, 
Fevruarie 9. 


* 19. Mormiîntul lui Hagi Mihail. Acest mormînt de odihnă 
este al bunului suflet Hagi Mihail, fiul negustorului Marcar, 
din Tinutul Păstunicului [în Armenia]; care a trecut din 
această viață la cea de veci, cînd era leatul armenesc 
1240 [1790], Ianuarie 14, în Botoșani. 


* 20. Mormiîntul Elisavetei. Acest mormînt de odihnă este 
al dumneaei Elisaveta, soția lui Hagi Mihail, fiul răposa- 
tului Zadur; care a trecut din această viață la cea de 
veci, cînd era leatul armenesc 1237 [1787], Martie 8, în 
Botoșani. 


* 21. [Această] piatră [s'a] pus pe mormîntul lui Iacov, 
fiul lui Hagi Oxindie epitropul bisericii din orășelul Bo- 
toșani, din ţerișoara Buhdan [Moldova]. Acesta era virtuos 
în purtări. A săvirșit viața lumii [și] a trecut, după po- 
runca Domnului, la leatul armenesc 1225 [1775], Octom- 
vrie în 2, 


* 92. Acesta este mormîntul drept-eredinciosului Garabet, 
fiul dumisale Manug din orașul Rusciuc. Aici a fost co- 
borît în mormint și se odihnește supt țărina aceasta: Voi 
cari vă întimplați a trece pe lingă acest mormînt, ruga- 
ți-vă din toată inima pentru el; leat armenesc 1230 [1780], 
Septemvrie în 13. 


* 23. Mormintul Saricăi. Jupăneasa Sarica, ce zace aicea 

era fată a lui Boghos din Ținutul Păstunicului | Armenia] ; 
bărbatul ei cel de-al doilea a fost Hagi Ovanes. Răposata 
se îndeletnicia cu binele și de faptele bune nu se depărta. 
A răposat la 1799, Maiŭ în 3. 


* 24. Marta. M'ai coborit în acest mormînt, și în această, 
groapă dorm eŭ, jupăneasa Marta, cea blindă, vestită, 
soția lui Boghos Lelenţ, care. era din Tinutul Păstunicului 
și fată a lui Şişman Bedros, ce a fost din Smil (Ismail. 
Cind va suna trimbița cea mare, voii fi gata spre lăcaș. 
Leatul 1782, Septemvrie în 10. 


* 95. Copil născut din lut, prunc nevinovat, aici zace cu 
trupul, în acest mormint strimt. Neamului săi multă jă- 
lanie i-a lăsat și mult suspin din inimă în acest loc de 
jale. Era fiul dumisale Cristea Balasan, iubit al părinților 
săi, frumosul (Garabet. Viaţa-i de la Dumnezeii a apus; 
la pruncii din ceruri a zburat cu sufletul. Vrednic sa ară- 
tat ca acei ce vor ceti să cînte pentru dinsul; «Doamne 
miluiește-l». Leatul de la mîntuire 1807. 


* 26. Cel ce zace în acest mormînt, David cu numele, în- 
țelept în cuvinte, fiu al lui Hagi Grigore Caracaș, din 
neam bun, de la Rusciuc, împodobit cu haruri fără de sa- 
măn, frumos la față ca un trandafir, la treisprezece ani a 
lăsat părinților săi jale înnainte de vreme: leatul de la 
Mintuire 1821, Dechemvrie în 20. 


* 27. În acest mormînt strâmt și îngust zace trupul drept- 
credincioasei fetei lui lodia Trancu și soția bună a lui 
Hagi Garabet Aburel, cea plină de duioșia părintească. 
Împlinind vrista de 70 de ani, s'a săvirșit din această lume ; 
1832, Avgust în 15. 


* 98. Mormiîntul acesta este al lui Manug, fiul bătrinului, 
marelui și lăudatului negustor Cristea Nemțeanu. Săvir- 

şirea lui din această viață [a fost] la anul de la Mîntui- 
torul nostru 1799, Dechemvrie în 11. [Și] roagă pe cei 
ce se vor întîmpla a trece, să zică pentru dînsul din toată 
inima : Dumnezeii să-l ierte. 


* 99. Acesta e mormîntul de odihnă al lui Hariton fiul 
lui Manug, negustor din Botoșani. A încetat din viață la 
leatul armenesc 1241 și de la Mîntuire 1792, Octomvrie în 7. 


* 30. Voi cari treceţi pe lîngă acest mormînt, gîndiți-vă 
la mine. Ce folos e să dobindim cele de aici, dacă ne 
pierdem sufletul în deșert! De la mine luaţi pildă de su- 
ferință, căci nu s'a maï găsit nenorocit ca mine, Nicolae 
Robovică, [cu adevărat] rob, ce am rămas fără mîngiiere. 
Cu harul Domnului Dumnezeii, binecuvintează pe fiul miei. 
Vă rog să ziceți: «Dumnezeii să-l ierte», ca să primiți 
buna răsplată. 1831, Aprilie în 6. 


31. Întwacest mormînt zace trupul lui Ștefan Mirzic, 
căruia i sa zis și Lenghian, de loc din Tinutul Păstuni- 
cului, negustor din Botoșani, om bun la suflet și drept- 
credincios, epitrop al bisericii, părinte de fii buni. A lăsat 
urmași din neamul săi. Ajungind la vrista de 50 de ani, 
l-a ajuns chemare la sorocul morții. Sfirșindu-se după o 
viață scurtă, a lăsat casa sa în multă jale. Voi cei ce vă 
întîmplați a trece pe lingă acest mormiînt, rugaţi-vă pentru 
cela ce doarme aică, zicînd un Tatăl Nostru pentru ca 
Dumnezeii să ierte sufletul lui. 


32. Ștefan Balasan, negustor de bun neam, cinstit epi- 
trop al bisericii Sf. Treimi. Viţă aleasă, fală a neamului 
săii, cunună, după numele săi, de fapte vrednice de laudă. 
Acesta pe cei mai mulți dintre cei virtuoși i-a întrecut. 
În floarea vieții, la 58 de ani, lăcașul vieţuirii sale și l-a 
mutat la cer. Lasind tot neamul săŭ în jale, se depărtează 
de lumea aceasta și se închide aici. Ci voi cei ce vă în- 

timplați a trece pe lingă acest mormînt, rugați sinteți de-a 
pururea a pomeni către Domnul sufletul lui vii. Anul de 
la Mintuire 1832, în Botoșani. 


33. Aici este înmormîntat Hacig Ciumiș și soția lui 
Hopisa și fiul lor Ștefan, a căror amintire se cinstește de 
către fiul lor cel mai mare, Ohan, cu această cruce: 1827. 


* 34. Avedie. Flora. Mormiîntul de odihnă al cinstitului 
Avedic Sahag Bolfosul și al soţiei sale Flora. Pe cînd ca 
un chedru frumos, cu o deosebită frumuseță, mă împodo- 
biam, rea și amară durere a rupt friul vieții mele. Vai! 
Oare cîte lacrimi și cîte dureri, cîte adincuri ale inimii la 
iubiții mei toți nu se vor deschide! Însă cine a știut, cine 
a putut să se ferească de umbra morții: căcă, bătrin saŭ 
tînăr, ea n'a ales, ci de o potrivă cu sulița eï i-a străpuns. 
Anul de la Mîntuire 1831, Iunie în 15. Dar oare mie de 
acum înnainte, mi se va îndulei viaţa pe această lume? 
Căcă ce poate fi mai amar decit a trăi fără tine? Eraï 
pentru sufletul miei floare de desfătare, neveștejită ; ci, pă- 
răsindu-mă, te-ai depărtat; dar nu va trece mult, și vin 
și eŭ. Las să ne bocească într'o gură părinții noștri iu- 
biți, cum și drăguţii noștri copilași, pe cari-i lăsăm în jale. 
1831, Iunie 16. 


* 85. Mormîntul băiatului Sahag Bolfosul, care a răposat 
în vristă de 12 ani. O vrîstă ce abia înfloriai, drăgu- 
tule Sahag, de ce, închis supt pămînt, zacă singurel în tă- 
cere ? Nu-ţi vezi părinții ? Numai în plinsete și bocete, eï 
strigă: «ce nenorocire», și adaugă «vai unde mii copilașul». 
Tu vei fi zicînd însă: «Găsit-am odihna scumpă a vieții, 
ci să nu plingă cu durere duioșii mei părinți cu lacrimi». 
1831, lume 15, în Botoșani. 


* 36. Veniiu, văzuiii, lăsăiu, m'am dus. Jupăneasa Ana, 
născută în Camenița, fiica lui Grigore de Bohdanowicz, şi 

soția lui Valerian Misir. Pe tine, Doamne Dumnezeule, în 
veci țărina mormîntului mieŭ te binecuvintează, căci pe 
această lume mi-ai lăsat un întreg neam iubit: pe soțul 
miei Valerian Misir și copiii cei născuţi din trupul miei. 
Cu plinsul lor mult maŭ plins și în acest mormînt maŭ 
acoperit. Dăruiește-li, Doamne, viață lungă, ca neîncetat 
să mă pomenească. 1840, Dechemvrie în 15, Botoșani. 
Adu-ţi aminte de mine, Doamne, cînd vei veni întru Îm- 
părăția ta. 


XIII, BISERICA DIN STĂNCEȘTI (LÎNGĂ BOTOŞANI). 


De-asupra ușii de intrare: 


Anul 1837 de la Nașterea Domnului nostru Isus] Hris- 
to]s saŭ făcut acest stănt lăcaș cu toată cheltuiala Mare- 
lui- Vornic di 'Para-di-gos Alixandru Calimah, avănd epistat 
pi Polcovnicu Ilie Dobraniș și lucrători cu mănile pi lă- 
cuitorii acestui sat Stănceștii, și anumi, după neam, Chi- 
sălițăi, Ohibăceni, Cerceleni, 'Părăneni, Tălăbeni, Speneni, 
Ciubotăreni, Cunteni, Morăreni, Bombeni. 

